เอกสารแนบ 3 รายละเอียดเกี่ยวกับหัวหน้างานตรวจสอบภายใน

1) รายละเอียดบุคคลที่ได้รับมอบหมายจากบริษัทให้ปฏิบัติงานเป็นหัวหน้างานผู้ตรวจสอบภายใน

+---------------+------------------------------------------------------+
| ชื่อ - นามสกุล   | นางอัจฉรา มณีสวัสดิ์                                      |
+---------------+------------------------------------------------------+
| ตำแห          | ผู้จัดการฝ่ายตรวจสอบกิจการภายใน                           |
| น่งในบริษัทปัจจุบัน |                                                      |
+---------------+------------------------------------------------------+
| วุฒิทางการศึกษา  | -   ปริญญาตรีด้านเศรษฐศาสตร์ จุฬาลงกรณ์มหาวิทยาลัย           |
|               |                                                      |
|               | -   ปริญญาโทด้านการจัดการภาครัฐและเอกชน                  |
|               |     สถาบันบัณฑิตพัฒนบริหารศาสตร์                           |
|               |                                                      |
|               | -   วุฒิบัตร Certified Professional Internal of         |
|               |     Thailand (CPIAT)                                 |
|               |     จากสมาคมผู้ตรวจสอบภายในแห่งประเทศไทย                |
|               |                                                      |
|               | -   วุฒิบัตร Endorsed Internal Auditing Program (EIAP)  |
|               |     จากจุฬาลงกรณ์มหาวิทยาลัย ร่วมกับ                       |
|               |                                                      |
|               |   สมาคมผู้ตรวจสอบภายในแห่งสหรัฐอเมริกา (The Institute of  |
|               |   Internal Auditors : IIA)                           |
+---------------+------------------------------------------------------+
| กา            | -   Board and Management Relationship                |
| รสัมมนาและอบรม |                                                      |
|               | -   บริหารความเสี่ยง ในภาวะ Covid-19                    |
| ในปี 2563      |                                                      |
|               | -   The role of IT Auditor with PDPA                 |
|               |                                                      |
|               | -   การบริหารความเสี่ยงในภาวะวิกฤติ                       |
|               |                                                      |
|               | -   Shadow IT: โอกาสและภัยซ่อนเร้น                      |
|               |                                                      |
|               | -   COSO ERM 2017                                    |
|               |                                                      |
|               | -   Cyber Security – ความเสี่ยงที่มองข้ามไม่ได้             |
|               |                                                      |
|               | -   Remote Auditing                                  |
|               |                                                      |
|               | -   IA’s New Value Proposal During and After the     |
|               |     Crisis                                           |
|               |                                                      |
|               | -   Battle with Emerging Risks with SheLeadsTech     |
+---------------+------------------------------------------------------+
| ป             | -   มี.ค. 2553 – ปัจจุบัน : ผู้จัดการฝ่ายตรวจสอบกิจการภายใน   |
| ระสบการณ์ทำงาน |     และเลขานุการคณะกรรมการตรวจสอบ                     |
|               |     บมจ. ยูเนี่ยนพลาสติก                                 |
|               |                                                      |
|               | -   ม.ค. 2543 – มี.ค. 2553 :                          |
|               |                                                      |
|               |   ผู้จัดการสำนักตรวจสอบภายในและเลขานุการคณะกรรมการตรวจสอบ |
|               |     บมจ. ยูเนี่ยนพลาสติกและ บมจ. ยูเนี่ยนไพโอเนียร์           |
|               |                                                      |
|               | : อนุกรรมการกำกับและประเมินการตรวจสอบภายในกลุ่มสหยูเนี่ยน    |
|               |                                                      |
|               | :                                                    |
|               | เ                                                    |
|               | ลขานุการคณะทำงานด้านการกำกับดูแลกิจการของบริษัทในกลุ่มสหยูเนี่ยน |
|               |                                                      |
|               | -   พ.ค. 2542 – ธ.ค. 2542 : ผู้ช่วยผู้จัดการ               |
|               |     สำนักงานตรวจสอบภายใน                              |
|               |     บรรษัทบริหารสินทรัพย์สถาบันการเงิน (บบส.)               |
|               |                                                      |
|               | -   ต.ค. 2535 – มี.ค. 2542 : หัวหน้าส่วนตรวจสอบ 1        |
|               |     สำนักตรวจสอบ                                      |
|               |     บมจ. เงินทุนหลักทรัพย์ตะวันออกฟายแน้นซ์ (1991)           |
|               |                                                      |
|               | -   พ.ค. 2528 – ก.ย. 2535 : หัวหน้าหน่วย                |
|               |     ฝ่ายตรวจสอบภายใน                                  |
|               |     ธนาคารสหธนาคาร (ปัจจุบันเปลี่ยนชื่อเป็นธนาคาร            |
|               |     ซีไอเอ็มบีไทย จำกัด (มหาชน)                          |
+---------------+------------------------------------------------------+

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัท เป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอทั้งยังใช้ดุลพินิจอย่างระมัดระวังและประมาณการอย่างดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท
เป็นผู้รับผิดชอบต่อการจัดให้มีระบบการควบคุมภายในและการบริหารจัดการความเสี่ยงที่ดีและควบคุมดูแลให้มีการปฏิบัติตามระบบดังกล่าว
โดยได้แจ้งข้อมูลการประเมินระบบควบคุมภายในประจำปี 2563
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบควบคุมภายในรวมทั้งการกระทำที่มิชอบที่อาจมีผลกระทบต่อการจัดทำรายงานของบริษัทฯ
บริษัทร่วมและบริษัทที่เกี่ยวข้องกัน เพื่อให้สอดคล้องกับข้อกำหนดกฎหมายและมีความครบถ้วนถูกต้อง

คณะกรรมการบริษัท ได้แต่งตั้งคณะกรรมการตรวจสอบซึ่งประกอบด้วยกรรมการอิสระ
และกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบควบคุมภายในและการบริหารจัดการความเสี่ยง
ส่วนความเห็นของคณะกรรมการตรวจสอบเกี่ยวกับเรื่องนี้ปรากฎในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

ดังนั้น คณะกรรมการบริษัท มีความเห็นว่าระบบการควบคุมภายในบริษัทฯ
โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้และแน่ใจว่าบริษัทฯ
ได้เปิดเผยข้อมูลในส่วนที่เป็นสาระสำคัญของงบการเงินของบริษัทฯ ณ วันที่ 31 ธันวาคม 2563
อย่างถูกต้องครบถ้วนแล้ว

ในนามของคณะกรรมการบริษัท

[] []

(นางสาวดาลัดย์ ทรัพย์ทวีชัยกุล) (นายสุทิน เผด็จภัย)

ประธานกรรมการบริษัท กรรมการผู้จัดการ

วันที่ 17 มีนาคม 2563 วันที่ 17 มีนาคม 2563

รายงานคณะกรรมการตรวจสอบ

เรียน ท่านผู้ถือหุ้น

ในปี 2563 คณะกรรมการตรวจสอบประกอบด้วยกรรมการอิสระ 3 ท่าน โดยมี รองศาสตราจารย์
ดร.เสาวณีย์ ไทยรุ่งโรจน์ เป็นประธานกรรมการตรวจสอบ นายบรรเจิด ตั้งเลิศไพบูลย์
และนางสาวจุฑาทิพย์ อรุณานนท์ชัย เป็นกรรมการตรวจสอบ
สรุปสาระสำคัญในการปฏิบัติหน้าที่ของคณะกรรมการตรวจสอบ ได้ดังนี้

1.  รายงานทางการเงิน

คณะกรรมการตรวจสอบได้สอบทานรายงานของผู้สอบบัญชี งบการเงินรายไตรมาส
และงบการเงินประจำปี ร่วมกับผู้สอบบัญชีและผู้บริหารที่เกี่ยวข้อง
เพื่อให้มั่นใจว่ารายงานทางการเงินของบริษัทฯได้จัดทำขึ้นอย่างถูกต้องตามที่ควรในสาระสำคัญตามมาตรฐานการบัญชี
เรื่องงบการเงินระหว่างกาลและตามมาตรฐานการรายงานทางการเงิน
มีการเปิดเผยข้อมูลอย่างเพียงพอครบถ้วน และเชื่อถือได้ พร้อมทั้งรับฟังคำชี้แจงจากผู้สอบบัญชี
ผู้จัดการฝ่ายบัญชีการเงิน และผู้บริหารที่เกี่ยวข้องเกี่ยวกับข้อมูลตามรายงานทางการเงิน
ซึ่งผู้สอบบัญชีได้ให้การรับรองแล้วโดยไม่มีเงื่อนไข
นอกจากนี้ได้มีการประชุมร่วมกับผู้สอบบัญชีโดยไม่มีฝ่ายบริหารเข้าร่วม
เพื่อรับฟังความเห็นในการตรวจสอบรายงานทางการเงินอย่างอิสระ
ซึ่งได้รับรายงานจากผู้สอบบัญชีว่า ไม่พบประเด็นที่มีนัยสำคัญ
และได้รับความร่วมมือในการตรวจสอบจากฝ่ายบริหารเป็นอย่างดี

2.  การกำกับดูแลกิจการที่ดี

คณะกรรมการตรวจสอบร่วมกับคณะกรรมการบริษัทฯในการสอบทานการปฏิบัติตามหลักการกำกับดูแลกิจการประจำปีของบริษัทฯ
ตามแนวทางและหลักเกณฑ์ที่สมาคมส่งเสริมสถาบันกรรมการบริษัทไทย (IOD)กำหนด ทั้งนี้
จากการประเมินผลโดยสมาคมส่งเสริมสถาบันกรรมการบริษัทไทย (IOD)
พบว่าคะแนนผลการประเมินการปฏิบัติตามหลักการกำกับดูแลกิจการของบริษัทฯ
อยู่ในระดับที่สูงกว่าคะแนนเฉลี่ยของบริษัทจดทะเบียนโดยรวม ทั้งนี้ในปี 2563
มีการสอบทานการปฏิบัติตามหลักการกำกับดูแลกิจการที่ดีของบริษัทฯ
ตามแผนตรวจสอบของสำนักตรวจสอบภายใน
ซึ่งฝ่ายบริหารได้มีการทบทวนและปรับปรุงแก้ไขการปฏิบัติให้สอดคล้องกับมาตรฐานการกำกับดูแลกิจการฯ
ที่กำหนดไว้

3.  ระบบการควบคุมภายในและระบบการบริหารความเสี่ยง

คณะกรรมการตรวจสอบร่วมกับคณะกรรมการบริษัทฯ
ในการสอบทานความเพียงพอของระบบการควบคุมภายในและการบริหารความเสี่ยง ประจำปี
ของบริษัทฯ ตามแบบประเมินที่สำนักงานคณะกรรมการกำกับหลักทรัพย์ และตลาดหลักทรัพย์
(ก.ล.ต.) กำหนด ซึ่งประกอบด้วย 5 ส่วน ตามกรอบแนวคิดของ COSO (The Committee of
Sponsoring Organizations of the Treadway Commission) จากผลการประเมิน พบว่า
ส่วนใหญ่บริษัทฯมีการปฏิบัติตามแนวทางที่กำหนดไว้ นอกจากนี้ในแต่ละไตรมาส
คณะกรรมการตรวจสอบได้สอบทานระบบควบคุมภายในจากผลการตรวจสอบที่ผู้ตรวจสอบภายในเสนอ
รวมทั้งติดตามผลการแก้ไขปรับปรุงในประเด็นที่มีนัยสำคัญ เพื่อให้ระบบการควบคุมภายในของบริษัทฯ
มีความเหมาะสมและมีประสิทธิผล ตลอดจนได้พิจารณาความเป็นอิสระของหน่วยงานตรวจสอบภายใน
รวมทั้งให้ความเห็นชอบเกี่ยวกับแผนงานตรวจสอบประจำปี

คณะกรรมการตรวจสอบได้สอบทานรายงานการบริหารความเสี่ยง
และรับทราบความคืบหน้าในการจัดการความเสี่ยงตามที่ฝ่ายบริหารเสนอในแต่ละไตรมาส ทั้งนี้
ในปีที่ผ่านมา จากการรายงานแนวโน้มตัวชี้วัดการบริหารความเสี่ยง พบว่า บริษัทฯ
สามารถจัดการความเสี่ยงให้อยู่ในระดับที่ลดต่ำลงได้เป็นส่วนใหญ่
ภายใต้สถานการณ์แพร่ระบาดของโรคติดเชื้อไวรัสโคโรน่า(COVID-19)
นอกจากนี้คณะกรรมการตรวจสอบมีความเห็นว่า ฝ่ายบริหารควรพิจารณาความเสี่ยงด้าน Cyber
Security เพิ่มเติม
เนื่องจากปัจจุบันมีการเปลี่ยนแปลงรูปแบบของธุรกิจและนวัตกรรมใหม่ๆที่มีการใช้ Technology
Digital มากขึ้น ซึ่งอาจส่งผลกระทบต่อธุรกิจได้

4.  การปฏิบัติตามข้อกำหนดของทางการและกฎหมายที่เกี่ยวข้องกับธุรกิจ

คณะกรรมการตรวจสอบ ได้สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์ฯ
กฎหมายภาษีอากร กฎหมายเกี่ยวกับสิ่งแวดล้อม
รวมทั้งกฎหมายอื่นๆที่เกี่ยวข้องกับธุรกิจของบริษัทฯในทุกไตรมาส
พร้อมทั้งให้คำแนะนำเพิ่มเติมเกี่ยวกับการควบคุมการปฏิบัติงาน
เพื่อให้การดำเนินธุรกิจเป็นไปตามข้อกำหนดที่วางไว้ ในปีที่ผ่านมาไม่ได้รับรายงานว่าบริษัทฯ
มีการปฏิบัติที่ฝ่าฝืนจริยธรรม หรือ กฎระเบียบของทางการ

5.  รายการระหว่างกัน

คณะกรรมการตรวจสอบได้พิจารณาและให้ความเห็นการเข้าทำรายการระหว่างกัน
หรือรายการที่อาจมีความขัดแย้งทางผลประโยชน์ โดยคำนึงถึงผลประโยชน์ของบริษัทฯ
มีความโปร่งใส และเป็นธรรมต่อผู้ถือหุ้นทุกรายโดยเท่าเทียมกัน
และไม่ก่อให้เกิดการถ่ายเทผลประโยชน์
เพื่อให้มั่นใจว่าบริษัทฯได้ดำเนินการตามเงื่อนไขปกติทางการค้า
และมีการเปิดเผยข้อมูลอย่างครบถ้วนเพียงพอตามหลักเกณฑ์และข้อกำหนดของตลาดหลักทรัพย์แห่งประเทศไทย
ทั้งนี้
ในปีที่ผ่านมาคณะกรรมการตรวจสอบได้ให้ความเห็นชอบในการทำรายการเกี่ยวโยงกันสำหรับรายการที่มีผู้ถือหุ้นรายใหญ่
และกรรมการร่วมกัน รวม 4 บริษัท
โดยเป็นรายการขนาดกลางประเภทรายการให้เช่าอสังหาริมทรัพย์ ระยะสั้นไม่เกิน 3 ปี
ซึ่งได้รับการพิจารณาและอนุมัติโดยคณะกรรมการบริษัทฯ
และมีการเปิดเผยข้อมูลต่อตลาดหลักทรัพย์แห่งประเทศไทยทุกครั้ง

6.  การประชุม และการรายงานของกรรมการตรวจสอบ

ในปีที่ผ่านมา คณะกรรมการตรวจสอบได้จัดให้มีการประชุมรวม 4 ครั้ง
โดยมีกรรมการตรวจสอบทุกท่านเข้าร่วมประชุมครบทุกครั้ง
ในการประชุมได้มีการหารือร่วมกับฝ่ายบริหาร ผู้ตรวจสอบภายใน
และผู้สอบบัญชีของบริษัทฯในเรื่องที่เกี่ยวข้อง
รวมทั้งได้เสนอรายงานผลการสอบทานของคณะกรรมการตรวจสอบต่อคณะกรรมการบริษัทฯ
เพื่อทราบและพิจารณาเป็นประจำ ทุกไตรมาส

7.  การประเมินตนเองของคณะกรรมการตรวจสอบ

  คณะกรรมการตรวจสอบได้ประเมินผลการปฏิบัติงานรายบุคคลของตนเองและพิจารณาร่วมกัน
  เกี่ยวกับการปฏิบัติหน้าที่ตาม

ข้อบังคับคณะกรรมการตรวจสอบ และแนวทางปฏิบัติที่ดีของคณะกรรมการตรวจสอบ ปีละ 1 ครั้ง
ทั้งนี้จากผลการประเมินในปี 2563 พบว่ามีคะแนนเฉลี่ยอยู่ที่ระดับร้อยละ 94.67
ซึ่งคณะกรรมการตรวจสอบเห็นว่า การปฏิบัติหน้าที่ส่วนใหญ่ของคณะกรรมการตรวจสอบ
มีความครบถ้วนตามข้อบังคับของคณะกรรมการตรวจสอบ
และแนวทางปฏิบัติที่ดีของคณะกรรมการตรวจสอบที่กำหนดโดยตลาดหลักทรัพย์แห่งประเทศไทย
รวมทั้งได้เสนอรายงานผลการประเมินต่อคณะกรรมการบริษัทฯ เป็นประจำทุกปี

นอกจากนี้ ในปี 2563 ที่ประชุมคณะกรรมการบริษัทฯ
มีมติอนุมัติข้อบังคับคณะกรรมการตรวจสอบของบริษัทฯ แทนฉบับเดิม
โดยมีการแก้ไขเพิ่มเติมหน้าที่และความรับผิดชอบของคณะกรรมการตรวจสอบในการเสนอเลิกจ้าง
ผู้สอบบัญชีของบริษัทฯ เพื่อให้สอดคล้องกับหลักเกณฑ์การกำกับดูแลกิจการของบริษัทจดทะเบียนไทย

8.  การพิจารณาแต่งตั้งผู้สอบบัญชี

คณะกรรมการตรวจสอบได้ร่วมพิจารณาคุณสมบัติและค่าตอบแทนที่ผู้สอบบัญชีเสนอและเห็นชอบให้คณะกรรมการบริษัทฯ

เสนอต่อที่ประชุมผู้ถือหุ้น
โดยคำนึงถึงผลการปฏิบัติงานเกี่ยวกับการบริการให้คำแนะนำปรึกษาเกี่ยวกับมาตรฐานการบัญชี
ประเด็นที่เกี่ยวข้องอื่นๆ รวมทั้งการสอบบัญชีและการรับรองงบการเงินได้ทันเวลา

โดยสรุป คณะกรรมการตรวจสอบได้ให้ความสำคัญกับการกำกับดูแลกิจการที่ดี
การมีระบบการควบคุมภายในและการบริหารจัดการความเสี่ยงที่เพียงพอเหมาะสมและมีประสิทธิผล
รวมทั้งมีการปฏิบัติตามกฎหมาย ระเบียบข้อบังคับที่เกี่ยวข้องกับการดำเนินธุรกิจของบริษัทฯ

ในนามคณะกรรมการตรวจสอบ

[]

……….………………………………….

  (รองศาสตราจารย์ ดร.เสาวณีย์ ไทยรุ่งโรจน์)

ประธานคณะกรรมการตรวจสอบ

รายงานคณะกรรมการสรรหาและกำหนดค่าตอบแทน

เรียน ท่านผู้ถือหุ้น

คณะกรรมการสรรหาและกำหนดค่าตอบแทน
ได้ปฏิบัติหน้าที่ตามบทบาทหน้าที่และความรับผิดชอบของคณะกรรมการสรรหาและกำหนดค่าตอบแทนที่บริษัทฯ
กำหนดไว้ โดยทำหน้าที่สรรหา คัดเลือก เสนอบุคคลผู้ที่มีความรู้ ความสามารถ
และคุณสมบัติที่เหมาะสมมาปฏิบัติหน้าที่ในตำแหน่งกรรมการ และผู้บริหารระดับสูง
รวมทั้งเสนอนโยบายผลตอบแทน แนวทางการจ่ายค่าตอบแทนและผลประโยชน์อื่นๆ
ให้แก่คณะกรรมการบริษัทฯ คณะกรรมการชุดย่อย และผู้บริหารระดับสูง อย่างเป็นธรรมและโปร่งใส
โดยคำนึงถึงผลประโยชน์ของทุกฝ่ายเป็นหลักสำคัญ เพื่อเสนอต่อคณะกรรมการบริษัทฯ และผู้ถือหุ้น

คณะกรรมการสรรหาและกำหนดค่าตอบแทน มีจำนวน 3 คน โดยมีนายบรรเจิด ตั้งเลิศไพบูลย์
เป็นประธานกรรรมการสรรหาและกำหนดค่าตอบแทน นางสาวจุฑาทิพย์ อรุณานนท์ชัย
และนายวัชรพงษ์ ดารกานนท์ เป็นกรรมการสรรหาและกำหนดค่าตอบแทน
ในจำนวนนี้เป็นกรรมการอิสระ 2 คน
โดยประธานกรรมการสรรหาและกำหนดค่าตอบแทนเป็นกรรมการอิสระ
สามารถปฏิบัติหน้าที่และแสดงความคิดเห็นได้โดยอิสระ

ในปี 2563 คณะกรรมการสรรหาและกำหนดค่าตอบแทนมีการประชุมรวม 1 ครั้ง
โดยมีกรรมการสรรหาฯ ทุกคนเข้าร่วมประชุมครบทุกครั้ง ยกเว้นกรรมการสรรหาฯ
ที่มีส่วนได้เสียในวาระพิจารณาเรื่องใด จะไม่ได้อยู่ในห้องประชุมและไม่มีสิทธิออกเสียงในวาระนั้น
สรุปสาระสำคัญในการดำเนินงานของคณะกรรมการสรรหาและกำหนดค่าตอบแทนในรอบปี 2563
มีดังนี้

1.  ดำเนินการสรรหาและคัดเลือกบุคคลที่มีคุณสมบัติเหมาะสม
    เพื่อเสนอชื่อให้คณะกรรมการบริษัทพิจารณาเสนอที่ประชุมสามัญผู้ถือหุ้นประจำปี 2563
    พิจารณาแต่งตั้งให้เป็นกรรมการที่ครบกำหนดออกจากตำแหน่งตามวาะ

2.  ดำเนินการสรรหาและคัดเลือกบุคคลที่มีคุณสมบัติเหมาะสม
    เพื่อเสนอชื่อให้คณะกรรมการบริษัทพิจารณาแต่งตั้งเข้าดำรงตำแหน่งกรรมการ
    แทนที่กรรมการที่ลาออก

3.  พิจารณากำหนดค่าตอบแทนและรูปแบบค่าตอบแทน
    สำหรับคณะกรรมการบริษัทและคณะกรรมการชุดย่อยประจำปี 2563
    เพื่อเสนอคณะกรรมการบริษัท พิจารณาขออนุมัติจากที่ประชุมสามัญผู้ถือหุ้นประจำปี 2563

4.  กำกับดูแลให้มีการปฐมนิเทศกรรมการใหม่ เพื่อให้เข้าใจถึงบทบาทหน้าที่และความรับผิดชอบ
    รวมทั้งมีการเสนอข้อมูลเกี่ยวกับนโยบายและลักษณะการทำธุรกิจของบริษัทฯ รวมทั้งข้อมูลอื่น ๆ
    ที่เป็นประโยชน์ต่อการปฏิบัติหน้าที่

5.  มีการประเมินผลการปฏิบัติงานของคณะกรรมการสรรหาและกำหนดค่าตอบแทน
    และรายงานผลการประเมินประจำปีต่อคณะกรรมการบริษัทรับทราบ
    สรุปผลการประเมินตนเองของคณะกรรมการสรรหาและกำหนดค่าตอบแทน ประจำปี 2563
    มีคะแนนเฉลี่ยร้อยละ 89.22

ทั้งนี้ในการสรรหาและคัดเลือกบุคคล
เพื่อเสนอชื่อให้คณะกรรมการบริษัทและที่ประชุมสามัญผู้ถือหุ้นประจำปี 2563
พิจารณาแต่งตั้งให้เป็นกรรมการ
คณะกรรมการสรรหาและกำหนดค่าตอบแทนจะพิจารณาคุณสมบัติของบุคคลตามหลักเกณฑ์และวิธีการสรรหากรรมการที่กำหนดไว้
กล่าวคือ
ต้องมีคุณสมบัติและไม่มีลักษณะต้องห้ามตามที่กฏหมายกำหนดตลอดจนมีคุณสมบัติตามข้อกำหนดของสำนักงานคณะกรรมการหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ต.ล.ท.)
และเป็นไปตามหลักกการกำกับดูแลกิจการที่ดีของบริษัทจดทะเบียนในเรื่องโครงสร้างคณะกรรมการ
เป็นบุคคลที่มีความรู้ ความสามารถ และมีความเป็นอิสระ รวมทั้งมีทักษะ
ความชำนาญและประสบการณ์เฉพาะด้านในสาขาวิชาชีพต่างๆ
อันจำเป็นและเป็นประโยชน์กับลักษณะธุรกิจของบริษัทฯ

สำหรับการกำหนดค่าตอบแทนและรูปแบบค่าตอบแทน มีการพิจารณาอย่างเป็นธรรม สมเหตุสมผล
และมีการทบทวนค่าตอบแทนทุกปี
โดยพิจารณาเปรียบเทียบกับบริษัทจดทะเบียนที่มีขนาดธุรกิจและ/หรืออยู่ในอุตสาหกรรมที่ใกล้เคียงกันรวมทั้งพิจารณาปัจจัยต่างๆ
ที่เกี่ยวข้องอย่างรอบด้าน ได้แก่ ภาระ หน้าที่ ขอบเขตความรับผิดชอบ
ผลประกอบและสถานะการเงินของบริษัทฯ และสภาวะเศรษฐกิจโดยรวม

ในรอบปี 2563
คณะกรรมการสรรหาและกำหนดค่าตอบแทนได้ปฏิบัติงานที่ได้รับมอบหมายอย่างครบถ้วน
ด้วยความรอบคอบ โปร่งใส มีความเป็นกลาง และเป็นอิสระ เพื่อประโยชน์สูงสุดของบริษัทฯ
ผู้ถือหุ้น และผู้มีส่วนได้เสียทุกฝ่าย

ในนามคณะกรรมการสรรหาและกำหนดค่าตอบแทน

  []

……….………….......……………………….

  (นายบรรเจิด ตั้งเลิศไพบูลย์)

ประธานคณะกรรมการสรรหาและกำหนดค่าตอบแทน

บริษัท ยูเนี่ยนพลาสติก จำกัด (มหาชน)

ค่าตอบแทนของผู้สอบบัญชี

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี ในรอบปีบัญชีสิ้นสุด

วันที่ 31 ธันวาคม 2563

ค่าตอบแทนจากการสอบบัญชี (AUDIT FEE)

  ------------------------- -------------------------- ------------------------ ---------------
  รายการที่                   ชื่อบริษัทผู้จ่าย                 ชื่อผู้สอบบัญชี                ค่าสอบบัญชี(บาท)

  1                         บริษัท ยูเนี่ยนพลาสติก จำกัด      บริษัท สำนักงาน อีวาย จำกัด   1,200,000
                            (มหาชน)                                             

  รวมค่าตอบแทนจากการสอบบัญชี                                                       1,200,000
  ------------------------- -------------------------- ------------------------ ---------------

ค่าบริการอื่น (OTHER FEE)

+------+--------------+------------+---------------+-------+--------+
| ราย  | ชื่อบริษัทผู้จ่าย   | ประเภทของ  | ผู้ให้บริการ      | ค     |        |
| การที่ |              | งานบริการอื่น |               | ่าตอบแ |        |
|      |              |            |               | ทนของ |        |
|      |              |            |               | งานบร |        |
|      |              |            |               | ิการอื่น |        |
+------+--------------+------------+---------------+-------+--------+
|      |              |            |               | ส่วนท  | ส่วนที่ต  |
|      |              |            |               | ี่จ่ายไป | ้องจ่ายใ |
|      |              |            |               | ระหว่า | นอนาคต |
|      |              |            |               | งปีบัญชี |        |
+------+--------------+------------+---------------+-------+--------+
| 1    | บริษัท         | ร่วมส       | บริษัท สำนักงาน  | 2     |        |
|      | ยูเนี่ยนพลาสติก  | ังเกตการณ์กา | อีวาย จำกัด     | 0,000 |        |
|      | จำกัด (มหาชน) | รทำลายสินค้า |               |       |        |
+------+--------------+------------+---------------+-------+--------+
|   รว |              |            |               | 2     |        |
| มค่าต |              |            |               | 0,000 |        |
| อบแท |              |            |               |       |        |
| นสำห |              |            |               |       |        |
| รับงา |              |            |               |       |        |
| นบริก |              |            |               |       |        |
| ารอื่น |              |            |               |       |        |
|   (O |              |            |               |       |        |
| THER |              |            |               |       |        |
|      |              |            |               |       |        |
| FEE) |              |            |               |       |        |
+------+--------------+------------+---------------+-------+--------+

ข้อมูลข้างต้น

   ถูกต้องครบถ้วนแล้ว ทั้งนี้ ข้าพเจ้าขอยืนยันว่าไม่มีข้อมูลการให้บริการอื่นที่บริษัท
  และบริษัทย่อยจ่ายให้ข้าพเจ้า สำนักงานสอบบัญชีที่ข้าพเจ้าสังกัด และบุคคล
  หรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด ที่ข้าพเจ้าทราบ
  และไม่มีการเปิดเผยไว้ข้างต้น

   ไม่ถูกต้อง ไม่ครบถ้วน
  กล่าวคือ..................................................................................
  เมื่อปรับปรุงข้อมูลข้างต้น (ถ้ามี) แล้ว ข้าพเจ้าขอยืนยันว่าข้อมูลทั้งหมดในแบบฟอร์มนี้
  แสดงค่าตอบแทนสอบบัญชีและค่าบริการอื่นที่บริษัท และบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด และบุคคล หรือกิจการที่เกี่ยวข้องกับข้าพเจ้า

  และสำนักงานสอบบัญชีดังกล่าว ที่ถูกต้องครบถ้วน

  ลงชื่อ []

( นางสาววิไลลักษณ์ เลาหศรีสกุล )

สังกัด บริษัท สำนักงาน อีวาย จำกัด